смешни случки за Ченгета
Седи наркоман и пуши трева. Приближава се полицай:
- Пак ли, гадино! Колко пъти те предупреждавах?! – вади пистолета и застрелва наркомана.
Попада убитият на ония свят и застава пред Господ:
- Имаш ли да запалим?
- Имам.
Седят, пушат. Господ го харесва:
- Слушай, ти си свестен пич, ще те пратя обратно.
Изпраща го. Отново седи на пейката наркоманът и пуши. Приближава се полицаят:
- Ма аз теб не те ли убих???
- Аз имам връзки на ония свят.
- А можеш ли да кажеш там една добра дума и за мен? Искам да живея десет години назад в миналото – тогава животът бе по-добър и милицията бе уважавана…
Съгласил се наркоманът. Пак извадил ченгето пистолетът и го застрелял. Явил се отново пред Господ убитият:
- Слушай, имам долу на земята приятел. Иска да се върне десет години назад.
- Твоят приятел е и мой приятел. Влез в оная стая, ще видиш връвчица да виси – опънеш ли я, твоят приятел ще се върне 5 години. Опъни я 2 пъти.
Отишъл наркоманът. Минава час …два. Решил Господ да провери какво става. Влиза в стаята и гледа – наркоманът ожесточено дърпа връвчицата без да спира и при това нарежда:
- Аз тебе, мършо, при динозаврите ще те пратя!